钦定古今图书集成/理学汇编/学行典/第189卷 > 孙长者
## 钦定古今图书集成/理学汇编/学行典/第189卷 > 孙长者

按《杭州府志》：“孙长者，史失其名，世家富春之临江乡。
性宽厚，言忱行，笃信于其乡。邻里有讼，不之官，皆云
当见孙长者。至则为陈事理，白其所以枉直之状，人
人服而去。以是临江乡人经岁不识长吏，云：母病，躬
视药物，目不交睫。及母死，身已病，将葬竟死。临终语
诸子：‘吾生不能送母于穴，死敛吾以衰绖，庶尽吾孝
于土中’。”时皇祐闲也。